Iraanis Khomeini linnas asub riigi suurim lipuvabrik ning Reutersi andmetel käib seal viimasel ajal tavapärasest veelgi vilkam töö. Nimelt on äsjasest rahvusvaheliste pingete kasvust tulenevalt vaja üha rohkem USA ja Iisraeli lippe, mida režiimimeelsed meeleavaldajad saaksid tänavatel demonstratiivselt põletada.

Vabrikus toodetakse umbes 2000 USA ja Iisrali lippu kuus, kirjutab Reuters.

USA ja Iraani vahelised suhetes tekkis viimaste aastakümnete suurim pinge pärast seda, kui 3. jaanuaril Iraagis toimunud USA õhurünnakus hukkus Iraani revolutsioonikaardi mõjuvõimas kindral Qassem Soleimani.

Võimu poolt toetatud demonstratsioonidel põletatakse regulaarselt Iisraeli ja USA ning aeg-ajalt ka Ühendkuningriigi lippe.

Diba Parchami lipuvabriku omanik Ghasem Ghanjani ütles Reutersile antud intervjuus, et iraanlastel polevat midagi ameeriklaste või brittide vastu, vaid neile ei meeldi nende riikide juhid.